Peste 200.000 de pensii au fost recalculate. Turcan: S-au strecurat unele erori și parte din dosare trebuie reevaluate.
Raluca Turcan, despre evaluarea dosarelor de pensii: S-au strecurat erori. Raluca Turcan anunță că se vor face 1.000-1.500 de angajări în Casele de Pensii. "În cazul pensiilor internaționale lucrurile arată mai bine, însă mai avem o restanță de 2.400 dosare, 1.500 dintre acestea fiind în relația cu Italia", afirmă Turcan.
Ministrul Muncii, Raluca Turcan anunță că în primele două etape de evaluare a dosarelor de pensii au fost încheiate și au fost finalizate 202.000 de dosare din cele aproximativ 250.000 verificate. "S-au strecurat erori și o parte din dosare trebuie reevaluate", spune ministrul.Turcan a scris, miercuri, pe Facebook, că primele două etape de evaluare a dosarelor de pensii au fost încheiate și au fost finalizate 202.000 de dosare din cele aproximativ 250.000 verificate."Pentru că s-au strecurat unele erori și parte din dosare trebuie reevaluate, i-am rugat astăzi (miercuri – n.r.) pe directorii caselor județene de pensii să trateze cu maximă seriozitate acest proces, pentru că este foarte important ca în format electronic să apară toți indicatorii cu valoare de contributivitate în calculul pensiilor, astfel încât recalcularea să reflecte toată activitatea contributivă pe care oamenii au avut-o", a spus ministrul. De asemenea, Turcan le-a transmis directorilor caselor de pensii că există deja un draft al unei ordonanțe de urgență, prin care să suplimenteze pe perioadă determinată personalul caselor județene de pensii în acest proces de evaluare."Noi estimăm că ar fi nevoie de suplimentarea cu 1.000-1.500 persoane și estimăm că procesul de recrutare va începe în aproximativ 2 luni. Un alt aspect care va fi stabilit prin această ordonanță de urgență se referă la remunerarea personalului angrenat în acest proces de evaluare. Sunt angajați din casele de pensii care și-au dublat activitatea și ei trebuie stimulați. Avem nevoie de o matrice exactă a modului în care să așezăm stimulentele pe care le vom acorda personalului implicat în procesul de evaluare a dosarelor de pensii, însă trebuie acordate diferențiat, în funcție de gradul de implicare a fiecărui angajat", a spus Raluca Turcan.În cadrul întâlnirii cu directorii caselor de pensii a fost evaluat și stadiul calculării dosarelor naționale și internaționale de pensii, astfel încât să nu existe întârzieri."Pe dosarele naționale de pensii avem un progres semnificativ: de la restanțe de 20.000 dosare am ajuns la o restanță de doar 54 dosare care au termenul de 45 de zile depășit. În cazul pensiilor internaționale lucrurile arată mai bine, însă mai avem o restanță de 2.400 dosare, 1.500 dintre acestea fiind în relația cu Italia", afirmă Turcan.În acest context, conducerea Casei Naționale de Pensii Publice va avea o întâlnire on-line cu autoritățile din Italia, astfel încât să avanseze și pe această parte de calcul a dosarelor internaționale de pensii.